Eni Çobani

Eni Çobani (lindur më 27 maj 1972) është një avokate, ndërmjetëse dhe personalitet televiziv shqiptar. Ajo njihet për programin E Diela Shqiptare, ku ka prezantuar segmentin Shihemi në Gjyq prej vitit 2011.

 Karriera 
Çobani lindi në Libohovë në kuadër të Qarkut të Gjirokastrës, në Shqipëri jugore. Pas përfundimit të studimeve të larta, ajo u emërua menjëherë si pedagoge në Fakultetin e Drejtësisë të Universitetit të Tiranës në Departamentin e të Drejtës Publike. Më pas, paralelisht me këtë rol, u emërua Sekretare e Përgjithshme e Ministrisë së Drejtësisë, e para në këtë post, që e mbajti për 3 vjet. Ajo u bë avokate në 1995, dhe specializoi në të drejtat e njeriut dhe në programe ndërkombëtare të mbrojtjes së të drejtave të njeriut në universitete të shumta si Ankona, Birmingham, Athinë, dhe Bordo. Më pas Çobani ka qenë Avokate e Përgjithshme e Shtetit pranë Gjykatës së Lartë dhe Këshilltare e Kryetarit të Gjykatës së Lartë, deri më 2005. Disciplinat e saj primare mbulojnë mosmarrëveshjet e pronës, ligjin civil dhe ligjin penal.

Debutimi i Çobanit në ekrane televizive ishte në 2000 me programin e saj Lex & Lex (latinisht: "Ligj dhe Ligj") që u transmetua deri në 2002, mirëpo ajo njihet për performancën e saj në TV Klan në programin maratonik E Diela Shqiptare që nga viti 2011, në kuadër të rubrikës Shihemi në Gjyq, ku ajo zgjidh mosmarrëveshjet dhe problemet mes njerëzve.

 Jeta personale 
Ajo u martua me Avenir Shehun në 1997. Ata kanë një djalë së bashku.

 Lidhje të jashtme 




 Referime 

Kategoria:Juriste shqiptare
Kategoria:Lindje 1972
Kategoria:Njerëz nga Libohova
Kategoria:Njerëz që jetojnë
Kategoria:Stafi akademik i Universitetit të Tiranës
Kategoria:Aktivistë shqiptarë për të drejtat e njeriut
Kategoria:Avokate shqiptare të shekullit 21